JayJayThrowThrow/commonwealth-wiki-mix huggingface dataset:
آبشار

جب کسی دریا کے راستے میں نرم و سخت چٹانوں کی افقی تہیں یکے بعد دیگرے واقع ہوں نیز ان کی موٹائی بھی زیادہ نہ ہو تو دریا نرم چٹانوں کو پہلے کاٹ ڈالتا ہے، جس سے نرم و سخت چٹانوں کا سیڑھی دار سلسلہ وجود پزیر میں آتا ہے۔ اس پر دریا کچھ دور بہتا، پھر کودتا اور پھر بہتا ہے۔ دریا کے اس طرح کے بہاؤ کو آبشیب کہتے ہیں۔ اگر چٹانوں کی موٹائی زیادہ ہو اور نرم چٹانیں کٹ جائیں اور سخت چٹانیں اپنی جگہ باقی رہیں تو پانی ایک چادر کی شکل میں بلندی سے گرتا ہے، اسے آبشار کہا جاتا ہے۔ کسی دریا کے سفر میں یکے بعد دیگرے کئی آبشار بھی آ جاتے ہیں جو سلسلۂ آبشار یا آب شر شر کہلاتی ہیں۔ جس جگہ پر آبشار گرتا ہے وہاں گڑھا بن جاتا ہے اسے ظرف گڑھا (Pot Hole) کہا جاتا ہے۔
تصغیر|وسط|800px|اگوازو آبشار ([[ارجنٹائن)]]
عظیم آبشار

تصغیر|200px|آبشار کی تخلیق
تصغیر|200px|نیاگرا آبشار
* اینجل آبشار: وینیزویلا میں واقع دنیا کا بلند ترین آبشار
* اگوازو آبشار: برازیل اور ارجنٹائن کی سرحد پر واقع ایک بلند اور وسیع آبشار
* نیاگرا آبشار: امریکہ اور کینیڈا کے درمیان واقع براعظم شمالی امریکا کا سب سے بڑا اور دنیا کا مشہور آبشار
* وکٹوریا آبشار: زمبابوے اور زیمبیا کے درمیان دریائے زمبیزی پر واقع دنیا کا سب سے بڑا آبشار
مزید دیکھیے

* فہرست آبشار
* فہرست آبشار بلحاظ بلندی
* فہرست آبشار بلحاظ سرعت بہاؤ
* فہرست آبشار بلحاظ قسم
* دھانی آبشار
نگار خانہ


File:黄果树瀑布.jpg|
File:Thailand 484 song khon.jpg|
File:Powerscourt HPIM1262.JPG|
File:1st fall of the Elephant falls, Shillong.jpg|
File:Wallaman falls 01.jpg|
File:Sempervirens Falls.JPG|
File:HR - Plitvice (Plitvička Jezera)5.JPG|
File:2008-0705-MPLStour-StAnthonyFalls-PAN.jpg|
File:Ruby Falls.JPG|
File:AlamereFalls.JPG|

بیرونی روابط

* دنیا بھر کی آبشاروں کی معلومات
حوالہ جات

زمرہ:آبشار
زمرہ:اجسام آب
زمرہ:تغیرات ارض
زمرہ:سیلابی تغیرات
زمرہ:صفحات مع گراف
زمرہ:ویکی ڈیٹا سے مختلف مختصر وضاحت
محمدابراہیم خان

پروفیسر محمد ابراہیم خان ایک پاکستانی سیاست دان اور اپریل 2019ء سے جماعت اسلامی پاکستان کے نائب امیر اور 2022 سے امیر جماعت اسلامی خیبر پختونخوا ہیں۔ خان نے مارچ 2006ء سے مارچ 2012ء تک سینیٹ آف پاکستان کے رکن کی حیثیت سے بھی خدمات انجام دیں۔
پیدائش اور تعلیم

پروفیسر محمد ابراہیم خان 28 ستمبر1954ء ہنجل امیر خاں تحصیل و ضلع بنوں میں پیدا ہوئے۔1965ء میں پرائمری تعلیم گورنمنٹ ہائی اسکول نمبر 3 بنوں شہر سے حاصل کی۔1968ء میں گورنمنٹ ہائی اسکول نمبر1 بنوں سے مڈل کیا۔ اورپھراپریل1971ء میں کینٹ بورڈ ہائی اسکول(ایف جی ہائی اسکول)بنوں کینٹ سے میٹرک کیا۔ جولائی1975ء میں گورنمنٹ کالج بنوں سے بی اے کیا۔ اورپھر گومل یونیورسٹی ڈیرہ اسماعیل خان سے جنوری1978ء میں ایل ایل بی کیا۔ جون1980ء میں گومل یونیورسٹی سے صحافت میں ایم اے کیا۔
تنظیمی ذمہ داریاں

چونکہ مذہبی گھرانے سے تعلق تھا۔ اس لیے کالج سے ہی اسلامی جمعیت طلبہ سے وابستہ ہوگئے1973ء سے 1975ء تک اسلامی جمعیت طلبہ بنوں شہر کی ذمہ داری ادا کی۔ 1975ء سے 1977ء تک گومل یونیورسٹی میں اسلامی جمعیت طلبہ کے ناظم رہے۔ اور پھر1977ء سے 1980ء تک اسلامی جمعیت طلبہ ڈیرہ اسماعیل خان کی ذمہ داری پر فائز رہے۔ 1982ء میں تعلیم کی تکمیل کے بعد پروفیسر ابراہیم صاحب کی گومل یونیورسٹی کے جرنلزم ڈیپارٹمنٹ میں بطور لیکچرر تقرری ہوئی اور یہاں پر1985ء تک خدمات انجام دیتے رہے۔ اسی دوران جماعت اسلامی پاکستان سے وابستہ ہو گئے اور پھر1981ء سے 1982ء تک قیم جماعت اسلامی بنوں اور 1982ء سے 1984ء تک قیم جماعت اسلامی ضلع ڈیرہ اسماعیل خان کی ذمہ داری ادا کرتے رہے۔ جون1985ء میں قیم جماعت اسلامی صوبہ سرحد مقرر ہوئے۔ اور1994ء تک بطور قیم خدمات انجام دیتے رہے۔ اپریل1994ء میں جماعت اسلامی صوبہ سرحد کے امیرمنتخب ہوئے اور 2003ء تک جماعت اسلامی صوبہ سرحد کی امارت کے فرائض سر انجام دیے۔ اکتوبر2003ء سینیٹ آف پاکستان کے ارکان منتخب ہوئے۔ فروری2006ء میں دوبارہ سینیٹ کے لیے ان کا انتخاب عمل میں آیا۔ اپریل2004ء میں جماعت اسلامی پاکستان کے نائب امیرکی ذمہ داری لگائی گئی جبکہ ساتھ ہی مرکزی نشر و اشاعت کمیٹی کی صدارت کے فرائض بھی سر انجام دیے۔2022 میں سراج الحق ، امیر جماعت اسلامی پاکستان،نے پروفیسر ابراہیم کو جماعت اسلامی خیبر پختونخوا کے امیر کی ذمہ داری سونپی ۔
حوالہ جات

زمرہ:بنوں
زمرہ:پاکستانی سیاست دان
زمرہ:پشتون شخصیات
زمرہ:جماعت اسلامی
زمرہ:مجلس ایوان بالا پاکستان کے ارکان
زمرہ:جماعت اسلامی پاکستان کے سیاست دان
زمرہ:ضلع بنوں کی شخصیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:بقید حیات شخصیات
غفور احمد

پروفیسر عبد الغفور احمد (پیدائش: 26 جون 1927ء-وفات: 26 دسمبر 2012ء) ممتاز دانشور، سیاست دان اور نائب امیر جماعت اسلامی پاکستان تھے۔ وہ آئین پاکستان 1973 کی دستور سازی کمیٹی کے رکن رہے۔ انھوں نے آئین کی تیاری میں کلیدی کردار ادا کیا۔
ابتدائی زندگی اور تعلیم

26 جون1927ء کو بریلی، انڈیا میں پیدا ہوئے۔ 1948ء میں لکھنؤ یونیورسٹی سے کامرس میں ماسٹر کی ڈگری حاصل کی۔ بعد ازاں انڈسٹریل اکاؤنٹس کا کورس مکمل کیا اور انسٹی ٹیوٹ آف کاسٹ اینڈ مینیجمنٹ اکاؤنٹس کے فیلو ہو گئے۔
درس و تدریس

تجارتی اداروں میں کام کرنے کے علاوہ آپ نے متعدد تعلیمی اداروں میں بھی پڑھایا۔ ان میں انسٹی ٹیوٹ آف چارٹرڈ اکاؤنٹس پاکستان،انسٹی ٹیوٹ آف انڈسٹریل اکاؤنٹس اور اردو کالج کراچی شامل ہیں۔ تعلیمی و تدریسی سرگرمیوں میں دلچسپی اور شغف کی بنا پرآپ کئی برس تک سندھ یونیورسٹی، کراچی یونیورسٹی اور سندھ یونیورسٹی بورڈ فار کامرس کے نصاب سے منسلک رہے۔
جماعت اسلامی

پروفیسرغفوراحمد 1950ء میں 23 برس کی عمر میں جماعت اسلامی کے رکن بنے۔ آپ کئی برس تک کراچی جماعت کے امیر رہے اور 26 دسمبر 2012ء کو کراچی میں طویل علالت کے بعد انتقال کر گئے۔
عملی سیاست

شروع ہی سے سیاست میں سرگرمی سے حصہ لیا۔ 1958 ء میں کراچی میونسپل کارپوریشن کے ارکان منتخب ہوئے۔ بعد میں 1970ء میں قومی اسمبلی کے رکن منتخب ہوئے۔
1977ء میں وہ دوبارہ قومی اسمبلی کے رکن منتخب ہوئے اور جماعت اسلامی کی پارلیمانی پارٹی کے قائد بھی بنائے گئے۔ آپ یونائیٹڈ ڈیموکریٹک الائنس اور پاکستان قومی اتحاد کے سیکرٹری جنرل بھی رہے۔ آپ قومی اتحاد کی اس مذاکرتی ٹیم میں شامل تھے جس نے ذوالفقارعلی بھٹو سے مارشل لا کے نفاذ سے پہلے فیصلہ کن مذاکرات کیے۔

1978ء سے لے کر1979ء تک آپ محض پاکستان قومی اتحاد کی قیادت میں وفاقی وزیر صنعت رہے۔ پروفیسر صاحب نے اپنی اس دور وزارت کو اپنی زندگی کا تاریک باب قرار دیا ہے۔ بعد ازاں 1988ء سے لے کر 1992ء تک اسلامی جمہوری محاذ کے سیکرٹری جنرل کے طور پرکام کیا۔ اپنے طویل سیاسی سفر میں وہ متعدد بار گرفتار ہوئے۔ گرفتاری کا طویل ترین دورانیہ نومہینے کا وہ عرصہ ہے جب جماعت اسلامی کو غیر قانونی قرار دیا گیا تھا اور پھر سپریم کورٹ آف پاکستان نے اسے بحال کیا تھا۔ پروفیسر غفوراحمد پانچ کتابوں کے مصنف ہیں جوپاکستانی سیاست سے متعلق ہیں۔

26 دسمبر 2012ء کو کراچی میں طویل علالت کے بعد انتقال کر گئے۔
مزید دیکھیے

* نعیم صدیقی
* ابو الاعلیٰ مودودی
* لکھنؤ یونیورسٹی
* آئین پاکستان
حوالہ جات
بیرونی روابط

* Prof Ghafoor Ahmed's Profile on Jamaat-e-Islami's Website* Jamaat-e-Islami's Official Website

زمرہ:1927ء کی پیدائشیں
زمرہ:2012ء کی وفیات
زمرہ:ایوان زیریں پاکستان کے ارکان
زمرہ:بریلی کی شخصیات
زمرہ:پاکستانی معلمین
زمرہ:جماعت اسلامی پاکستان کے سیاست دان
زمرہ:جماعت اسلامی کے سیاست دان
زمرہ:لکھنؤ یونیورسٹی کے فضلا
زمرہ:کراچی کے سیاست دان
زمرہ:مجلس ایوان بالا پاکستان کے ارکان
زمرہ:مہاجر شخصیات
جھیل میڈ

تصغیر|250px|جھیل میڈ
جھیل میڈ دنیا کی سب سے بڑی مصنوعی جھیل ہے جو ریاستہائے متحدہ امریکا میں واقع ہے۔ یہ جھیل لاس ویگاس سے 30 میل جنوب مشرق میں نیواڈا اور ایریزونا کی ریاستوں کے درمیان واقع ہے۔ یہ جھیل اس وقت وجود میں آئی جب 1936ء میں دنیا کے موجودہ سب سے بڑے بند ہوور کی تعمیر مکمل ہوئی۔ اس جھیل میں اندازہً 28 اعشاریہ 5 ملین ایکڑ فٹ (35 مکعب کلومیٹر) پانی ہے جو بند کے پیچھے 110 میل (180 کلو میٹر) کے علاقے پر پھیلا ہوا ہے۔

یہ جھیل ایلووڈ میڈ کے نام سے موسوم ہے جو 1924ء سے 1936ء کے دوران اس بند اور جھیل کی تعمیر کے دوران امریکی ادارہ برائے بحالی کے کمشنر تھے۔

اس بند کی تعمیر سے پانی کا جو عظیم ذخیرہ جمع ہوا وہ کئی مقامی آبادیوں کی منتقلی کا باعث بنا جس میں سب سے زیادہ معروف سینٹ تھامس، نیواڈا کی آبادی تھی۔ اس قصبے کے آخری مکین 1938ء میں یہ علاقہ چھوڑ گئے۔ کبھی کبھار جب جھیل میڈ میں پانی کی سطح نیچے ہو جاتی ہے تو اس قصبے کے آثار نظر آتے ہیں۔
متعلقہ مضامین

جھیل ناصر


زمرہ:ایریزونا کے ذخائر آب
زمرہ:ایریزونا میں 1935ء کی تاسیسات
زمرہ:دریائے کولوراڈو
زمرہ:ریاستہائے متحدہ کی جھیلیں
زمرہ:نیواڈا کے ذخائر آب
زمرہ:نیواڈا میں 1935ء کی تاسیسات
زمرہ:نیواڈا
زمرہ:ذخائر آب
زمرہ:ویکی ڈیٹا سے مختلف مختصر وضاحت
زمرہ:ایریزونا میں امتیازی مقامات
زمرہ:نیواڈا میں امتیازی مقامات
زمرہ:کلارک کاؤنٹی، نیواڈا
زمرہ:موہیو کاؤنٹی، ایریزونا
زمرہ:کلارک کاؤنٹی، نیواڈا میں عمارات و ساخات
زمرہ:موہیو کاؤنٹی، ایریزونا میں عمارات و ساخات
زمرہ:شمالی امریکامیں ذخائر آب
سلسلہ کوہ طوروس

تصغیر|300px|دمیرکازک کی چوٹی

سلسلہ کوہ طوروس جنوب مشرقی اناطولیہ کا ایک پہاڑی سلسلہ ہے جس میں سے دنیا کا مشہور دریا فرات نکلتا ہے۔

اس پہاڑی سلسلے میں 10 سے 12 ہزار فٹ بلند کئی پہاڑی چوٹیاں ہیں جن میں سب سے بند چوٹی دمیرکازک کی ہے جو تقریبا 4 ہزار میٹر بلند ہے۔
نگار خانہ


Image:Taurus-mountains.png|
Image:Termessos solymos 200603.jpg|
Image:AntalyaSunset.JPG|
Image: Крепость Аланья.JPG|


زمرہ:بحیرہ روم علاقہ
طوروس
زمرہ:جنوب مشرقی اناطولیہ علاقہ
زمرہ:زرخیز ہلال
زمرہ:وسطی اناطولیہ علاقہ
زمرہ:طبیعی جغرافیائی صوبے
برف باری

جب بادل فضا کے ایسے طبق میں پہنچ جاتے ہیں جہاں کا درجہ حرارت نقطہ انجماد (32 درجہ ف، 0 درجہ س) سے کم ہو جاتا ہے تو آبی بخارات جمنے لگتے ہیں۔ برف کی ورقیاں (Snowflakes) بننے لگتی ہیں اور آہستہ آہستہ زمین پر گرنے لگتی ہیں۔ برف کی ان ورقیوں کا گرنا برف باری (Snowfall) کہلاتا ہے۔
تصغیر|600px|وسط|برف کی ورقیوں کی مختلف تصاویر
عام طور پر خط استوا سے قطبین کی جانب درجہ حرارت میں کمی ہوتی جاتی ہے۔ اسی طرح سطح سمندر سے بلندی کے ساتھ ساتھ فضا کے زیریں طبق یا موسمی طبق میں درجہ حرارت بتدریج گھٹتا جاتا ہے۔ اسی بنا ہر بلند پہاڑوں کی چوٹیاں برف پوش رہتی ہیں۔ نیز یہی وجہ ہے کہ شدید سرد علاقوں میں بارش کی بجائے برف باری ہوتی ہے اسی اصول کے تحت منطقہ حارہ میں بہت بلند پہاڑوں پر برف باری ہوتی ہے۔ 30 درجے شمالی عرض بلد اور 30 درجے جنوبی عرض بلد کے مابین پست میدانی علاقوں میں شاید ہی کبھی کہیں برف باری ہوئی ہو۔ البتہ منطقہ حارہ معتدلہ کے کچھ میدانی علاقے ایسے ہیں جہاں موسم سرما میں کبھی کبھی برف باری ہو جاتی ہے۔ مگر موسم گرما کے شروع ہوتے ہی یہ برف پگھل کر پانی ہو جاتی ہے۔ منطقہ باردہ میں برف باری عام ہے۔
نگار خانہ


فائل:BrockenSnowedTrees.jpg|
فائل:Duluth blizzard, December 2007.jpg|
فائل:Fresh snow.JPG|
فائل:A snowy day in Tehran.jpg|


*
زمرہ:برفاب
زمرہ:پانی کی اشکال
زمرہ:عمل ترسیب
زمرہ:موسمی مخاطر
زمرہ:ویکی ڈیٹا سے مطابقت رکھنے والی مختصر تفصیل
زمرہ:علم آب و ہوا
برفانی دور

تصغیر|350px|برفانی عہد میں تختہ یخ پھیلتا ہے، یہ تصویر انٹارکٹک تختہ یخ کی ہے

وہ مدت میں جس میں کوئی تختہ یخ (Ice Sheet) پرورش پاتا اور پھیلتا ہے یخ زدگی (Glaciation)کہلاتی ہے۔ اس دوران خاصی برف باری کا ہونا اور برف کے انبوہ عظیم کا جمع ہو جانا بھی اس اصطلاح میں شامل ہے۔ اس کے برخلاف جو عمل ہوتا ہے جس میں تختہ یخ کی دبازت اور جسامت سکڑنے لگتی ہے۔ برف حاشیوں کے مرکز کی بلندیوں کی جانب پس روی اختیار کرتی ہے۔ یہاں تک کہ تختہ یخ غائب ہو جاتا ہے۔ یہ مدت نایخ زدگی (Deglaciation) کہلاتی ہے۔ نایخ زدگی کے بعد اور اگلے یخ زدگی سے پہلے معتدل آب و ہوا کا زمانہ آتا ہے جسے بین یخ زدگی (Inter Glaciation) کہتے ہیں۔ یکے بعد دیگرے یخ زدگی اور بین یخ زدگی کے تواتر کی مجموعی مدت ایک تا 10 ملین سال یا اس سے زیادہ ہوتی ہے جسے برفانی دور یا برفانی عہد (Ice Age) کہتے ہیں۔

گذشتہ ڈھائی سے تین ملین سالوں میں زمین پر صرف ایک برفانی دور آیا۔ برفانی عہد کا عنوان سب سے پہلے ایک ماہر فطرت لوئس اگاسیز (Louis Agassez) نے انیسویں صدی کی تیسری دہائی میں استعمال کیا۔ فی زمانہ ہم بین یخ زدگی کے دور میں ہیں جو نایخ زدگی کے دور کے بعد آیا جو اب سے تقریباً 15 ہزار سال پہلے شروع ہوا۔

اس سے قبل آنے والا یخ زدگی کے دور کو جدید ترین برفانی عہد (The Pleistocene Ice Age)کہا جا سکتا ہے۔ اس دور کو وسکنسنین یخ زدگی (Wisconsinan Glaciation) کے نام سے موسم کیا جاتا ہے۔ یخ زدگی کے اس دور نے شمالی نصف کرہ کے تقریبا‎ 80 لاکھ مربع میل علاقے کو اپنی لپیٹ میں لیا۔ اس میں سے نصف کے قریب شمالی امریکا میں تھا۔ شمالی امریکا کے تختہ کو لورنٹائڈ تختہ یخ (Laurentide Ice Sheet) کہتے ہیں۔ تقریبا‎ 30 لاکھ مربع میل علاقہ جس کا بڑا حصہ یورپ اور ایک چھوٹا حصہ کوہ اورال کے پار شمالی سائبیریا تک چلا گیا تھا۔ یورپ کا تختہ یخ اسکینڈے نیوین تختہ یخ (Scandinavian Ice Sheet) کہلاتا ہے۔ ایک ثانوی کلاہ یخ کوہ الپس سے شروع ہو کر ہمالیہ اور دوسرے سلسلہ ہائے کوہ تک پھیلا ہوا تھا۔

جنوبی نصف کرہ میں آسٹریلیا میں نیو ساؤتھ ویلز، تسمانیہ اور نیوزی لینڈ برف پوش تھے۔ جنوبی امریکا میں جنوبی چلی اور پیٹاگونیا تک برف موجود تھی۔ انٹارکٹیکا کا تختہ یخ زمانہ حال کے مقابلے میں زیادہ وسیع اور دبیز تھا۔ وسطی افریقہ میں بھی اس کے آثار ملے ہیں۔ اس دور میں زیادہ سے زیادہ برف کا پھیلاؤ اب سے 18 ہزار پہلے تک ہوا۔


برفانی دور
زمرہ:تاریخ آب و ہوا
زمرہ:تاریخ سائنس
زمرہ:تاریخ موسمیات
زمرہ:تاريخ سائنس
زمرہ:کامنز زمرہ جس کا ربط ویکی ڈیٹا پر ہے
زمرہ:گلیشیات
زمرہ:ویکی ڈیٹا سے مطابقت رکھنے والی مختصر تفصیل
آندھی

تصغیر|جدہ، [[سعودی عرب میں آنے والی ایک آندھی کے مختلف مناظر]]

جب خشک موسم میں میدانی علاقوں میں تلاطم خیز ہوائیں گرد و غبار کے بادلوں کے ساتھ آتی ہیں تو انھیں گرد و غبار کے طوفان یا آندھی کہا جاتا ہے۔ یہ طوفان اپنے ساتھ سیاہ یا زرد رنگ کے گرد و غبار کے بادل لاتے ہیں جنہیں بالترتیب سیاہ یا زرد آندھی کہا جاتا ہے۔

جب یہ طوفان آتے ہیں تو سیاہ آندھی کی صورت میں ماحول پر گھٹا ٹوپ اندھیرا چھا جاتا ہے اور زرد آندھی کی صورت میں ہر شے زرد نظر آتی ہے۔ ہر دو صورتوں میں خوب ریت برستی ہے۔ ہوا کی رفتار بے انتہا تیز ہوتی ہے جس کا نتیجہ زبردست تباہی ہوتا ہے۔ درخت اور کھمبے وغیرہ جڑ سے اکھڑ جاتے ہیں، فصلیں تباہ ہو جاتی ہیں، مویشی مر جاتے ہیں، مکانات کی چھتیں اڑ جاتی ہیں، غرض کہ وسیع پیمانے پر جانی و مالی نقصان ہوتا ہے۔

یہ طوفان بڑے طویل فاصلے طے کرتے ہیں اور اب تک کے مطالعے کے مطابق یہ فاصلہ دو سے ڈھائی ہزار میل ہے۔
نگار خانہ


File:Thunder Sunrise.jpg|
File:Typhoon in Hong Kong.jpg|
File:Wasser über Deck und Luken WNA.png|
File:Winter-Nordatlantik - Sturm, Wasser an Deck.png|


زمرہ:قدرتی آفات
زمرہ:کامنز زمرہ جس کا ربط ویکی ڈیٹا پر ہے
زمرہ:موسمی مخاطر
زمرہ:طوفان
زمرہ:ویکی ڈیٹا سے مختلف مختصر وضاحت
زمرہ:یونانی مستعار الفاظ
گلیشیر

موسم سرما میں برف باری کے بعد موسم گرما میں برف کا پگھلاؤ اور عمل تبخیر ساری برف کو ختم کرنے میں ناکام رہتا ہے۔ اس طرح سال بسال برف کی مقدار بڑھتی رہتی ہے۔ پگھلنے اور دوبارہ منجمد ہونے کی بنا پر برف سخت ہو جاتی ہے۔ نیز یہ دانے دار برف بن جاتی ہے۔ بالائی برف کے دباؤ سے تحتی برف سخت قلمی برف کی شکل اختیار کر لیتی ہے۔ یہ برف اس برف سے مختلف ہوتی ہے جو پانی کے منجمد ہونے سے تشکیل پاتی ہے، نیز اس کے ذرات کے درمیان ہوا مقید ہو جاتی ہے۔ اس لیے برف دودھیا رنگ کی ہو جاتی ہے۔ جب برف کی تہ خاصی دبیز ہو جاتی ہے تو اس کی نچلی تہیں ارضی حرارت کی بنا پر نرم رہتی ہیں اور پھسلنا شروع کر دیتی ہیں۔ اس طرح گلیشیر کی ابتدا ہوتی ہے۔

جب کسی طاس یا نشیبی وادی میں برف کا ایک وسیع ذخیرہ جمع ہو جائے تو اس ڈھیر میں سے زبان کی شکل کا ایک حصہ اوپری دباؤ کی بنا پر برآمد ہونے لگتا ہے جو آہستہ آہستہ سرکتے سرکتے اس انبار سے علاحدہ ہو کر ڈھلان کے ساتھ متحرک ہو جاتا ہے۔ اسے گلیشیر کہتے ہیں۔
تصغیر|وسط|1000px|ارجنٹائن میں پیریٹو مورینو گلیشیر
گلیشیر کی جسامت و حرکت

تصغیر|300px|سویٹزرلینڈ کا ایک گلیشیر

گلیشیر اگر جسامت میں بڑا ہے تو اس کی رفتار نہایت سست ہوتی ہے اور جتنی اس کی جسامت کم ہو گی اسے حرکت میں آسانی ہوتی ہے اور وہ تیز رفتاری سے حرکت کرتا ہے۔ دنیا میں سب سے زیادہ سست رفتار گلیشیر کولوراڈو اور انٹارکٹیکا میں واقع ہیں۔ کولوراڈو میں ان کی رفتار یومیہ ایک فٹ اور انٹارکٹیکا میں تین فٹ ہے۔ سب سے زیادہ تیز رفتار گلیشیر گرین لینڈ میں ہیں۔ موسم گرما میں ان کی رفتار 60 فٹ یومیہ ہوتی ہے۔ انٹارکٹیکا میں دنیا کا سب سے بڑا گلیشیر ہے۔ یہ تین فٹ یومیہ سے بھی کم حرکت کرتا ہے۔ جبکہ بھارت کے زیر انتظام کشمیر اور پاکستان کے شمالی علاقہ جات کے درمیان واقع سیاچن گلیشیر دنیا کا دوسرا سب سے بڑا گلیشیر ہے۔ موسم گرما میں گلیشیروں کی حرکت کی رفتار موسم سرما کے مقابلے میں زیادہ تیز ہوتی ہے۔ علاوہ ازیں گلیشیر کے مختلف حصوں میں حرکت کی رفتار مختلف ہوتی ہے۔ اس کے اطرافی یا پہلوی حصے درمیانی حصے کے مقابلے میں سست رفتار ہوتے ہیں یعنی وسطی حصہ زیادہ تیز رفتار ہوتا ہے۔ گلیشیر سطح زمین پر عام طور پر پھسلتا ہوا چلتا ہے۔ اس کا بالائی حصہ زیریں حصے کی نسبت زیادہ تیز رفتار ہوتا ہے۔ نیز گلیشیر کی رفتار ڈھال کے مطابق سست یا تیز ہوتی ہے۔ درجہ حرارت بڑھنے سے اس کی رفتار تیز ہو جاتی ہے اور اسی طرح درجہ حرارت گرنے سے اس کی رفتار میں سستی آ جاتی ہے۔ اسی بنا پر موسم گرما میں گلیشیر زیادہ تیز رفتاری سے حرکت کرتے ہیں۔
گلیشیر کی اقسام

گلیشیر کی تین بنیادی اقسام ہیں:
* تختہ یخ (Ice Sheet)
** کلاہ یخ (Ice Caps)
** براعظمی تختہ یخ (Continental Ice Sheet)
* کوہ پا گلیشیر (Peidmont Glaciers)
* وادی یا کوہی یا الپائنی گلیشیر (Valley, Mountain or Alpine Glacier)
مزید دیکھیے

* برفانی عہد
* برف باری
حوالہ جات

زمرہ:اجسام برف
زمرہ:پہاڑی بیئیات
زمرہ:صفحات مع گراف
زمرہ:گلیشیات
زمرہ:موسمیاتی تبدیلی
زمرہ:ویکی ڈیٹا سے مختلف مختصر وضاحت

زمرہ:برفاب
گریٹ کنیری ٹیلی سکوپ

گریٹ کنیری ٹیلی سکوپ دنیا کی سب سے بڑی بصری دوربین ہے۔ 13 جولائی 2007ء میں اس کا افتتاح ہوا۔ اس دوربین کی لمبائی 2400 میٹر (7900 فٹ) ہے اور یہ لا پالما کے جزیرے کنیری پر ایک چوٹی پر نصب ہے۔ اس کے آئینے کا قطر 10.4 میٹر (34.1 فٹ) ہے۔

اسپین کی قیادت میں بنائی جانے والی ’گریٹ کنیری ٹیلی سکوپ‘ نامی یہ دوربین بہت طاقتور ہے اور یہ دور خلاء میں غیر واضح سیاروں کو ڈھونڈ نکالنے میں مدد گار ثابت ہوگی۔

اس دوربین کو بنانے میں سات سال لگے جس دوران برے موسم اور آلات کو جزیرے کی چوٹی پر پہنچانے کی وجہ سے زیادہ وقت لگا۔ اسے بنانے پر ایک سو تیس ملین یوروز یعنی آٹھ کروڑ اسی لاکھ پاؤنڈز خرچ ہوئے۔

اس کے بڑے سائز کے بدولت خلاء میں سب سے دور روشنی کو دیکھا جا سکتا ہے جس کی وجہ سے سائنس دانوں کو خلاء کے بارے میں زیادہ معلومات حاصل ہوں گی اور وہ ہماری زمین جیسے دوسرے سیاروں کو دیکھ سکیں گے۔

زمرہ:خلاء
زمرہ:دوربینیں
زمرہ:فلکیات
زمرہ:یونیورسٹی آف فلوریڈا
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
مزمن تسددی مرض ریہ

مزمن تسددی مرضِ ریہ جیسا کہ نام سے ظاہر ہے کہ ایک ایسا مرض (امراض) ہوتا ہے جس میں پھیپھڑوں (ریہ) میں ہوا کے گذر کی راہیں مسدود ہوجاتی ہیں یا ان میں رکاوٹ آجاتی ہے اور یہ رکاوٹ یا انسداد (اس بیماری میں) عارضی یا وقتی یا نیا نہیں ہوتا بلکہ عرصے سے چلا آ رہا ہوتا ہے اور پرانا ہوتا ہے اسی لیے اس کو مزمن یعنی کرانک کہا جاتا ہے۔ انگریزی میں اس مرض کو کرانک آبسٹرکٹیو پلمونری ڈِزیز کہتے ہیں اور اس کا اختصار سی او پی ڈی اختیار کیا جاتا ہے۔ یہ کوئی ایک جداگانہ یا منفرد مرض نہیں ہے بلکہ یوں کہنا بہتر ہوگا کہ یہ ایک کیفیت ہے کہ جو متعدد ریوی امراض میں واقع ہو سکتی ہے جن میں شعبۃ الریہ اور نفخ (emphysema) وغیرہ قابل ذکر ہیں۔
لغتی تعریف

مزمن مسدودی پھیپڑی مرض ایک ایسا مرض ہے جس میں اکثر ایام میں ایسی حاصلی کھانسی (productive cough) پائی جاتی ہو کہ جو کم از کم دو سال کے عرصے سے چلی آ رہی ہو اور جب بھی آتی ہو تو کم و پیش تین ماہ تک جاری رہتی ہو (اگر سخت علاج نا کیا جائے اور قصباتس کے دیگر اسباب کو خارج از امکان کیا جاچکا ہو)۔
نگارخانہ


File:COPD.JPG|
File:Barrowchest.JPG|
Image:BullaCXR.PNG|
File:Bullus emphasemaCT.png|


زمرہ:پیشہ وری سلامتی و صحت
زمرہ:تمباکو نوشی
زمرہ:تنفسی امراض
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل

زمرہ:بڑھاپے سے منسلک بیماریاں
زمرہ:پھیپھڑوں کے امراض
پرتیبھا پاٹل

پرتیبھا دیوی سنگھ پاٹل بھارت کی 13ویں صدر ہیں وہ ڈاکٹر اے پی جے عبد الکلام کی جانشین ہیں اور اس لحاظ سے منفرد مقام رکھتی ہیں کہ وہ بھارت کی پہلی خاتون صدر ہیں۔
ابتدائی زندگی

پرتیبھا دیوی سنگھ پاٹل کے والد ناراین راو پاٹل ہیں۔ ان کی ولادت مہاراشٹر کے شہر جلگاؤں میں ہوئی اور انھوں نے اپنی تعلیم جلگاؤں اور ممبئی میں مکمل کی۔ کالج کے دنوں میں وہ ٹیبل ٹینس کی اچھی کھلاڑی تھیں۔ انھوں نے گورنمنٹ لا کالج، ممبئی سے قانون کی ڈگری لی اور جالگاوں ضلع عدالت میں قانون کی پریکٹس شروع کی۔ وہ سماجی خدمت میں بھی حصہ لیتی تھیں۔ انھوں سماج میں خواتین کے مسائل پر بہت کام کیا۔

ان کی شادی دیوی سنگھ رانسینگھ شیکھاوت سے 7 جولائی 1965ء میں ہوئی۔ ان کے یہاں ایک بیٹا اور ایک بیٹی کی ولادت ہوئی۔
سیاست

پاٹل کا ریاست مہاراشٹر کی سیاست سے کافی گہرا تعلق رہا ہے۔ پرتیبھا پاٹل 1962ء میں پہلی بار مہاراشٹر اسمبلی کے لیے منتخب ہوئی تھیں۔ بطور وکیل اپنے کریئر کی شروعات کرنے والی پرتیبھا پاٹل نے سماجی سرگرمیوں میں بھی بڑھ چڑھ کر حصہ لیا۔ زراعت، اقتصادیات اور خواتین کے مسائل میں دلچسپی رکھنے والی پرتیبھا پاٹل 1991ء میں ایوان زیریں یعنی لوک سبھا کے لیے منتخب ہوئیں۔ پرتیبھا پاٹل ایوان بالا راجیہ سبھا کی ڈپٹی چیئرپرسن بھی رہ چکی ہیں۔

شفاف شبیہ اور تنازعات سے دور رہنے والی پرتیبھا پاٹل مہاتما گاندھی کے نظریہ پر عمل کرتی ہیں۔ وہ ہندوستان کی پارلیمنٹ پر حملے کی سازش کے مجرم افضل گرو کی پھانسی کی مخالفت میں سامنے آئيں تھیں۔ ان کا کہنا تھا کہ ملک کے قانون سے پھانسی کی سزا مکمل طور پر ختم کر دینی چاہیے۔
صدر بھارت

متحدہ ترقی پسند اتحاد نے انھیں 14 جون 2007ء کو صدارتی امیدوار نامزد کیا۔ ابتدائی طور پر ہیسب کی پسندیدہ امیدوار تھیں کیونکہ اتحاد کے سارے ارکان وزیر داخلہ شیوراج پاٹل یا کرن سنگھ کی حمایت میں نہیں تھے۔ وہ شروع سے ہی کانگریس کے بہت قریب رہی ہیں اور نہرو گاندھی خاندان کی چہیتی بھی رہی ہیں۔ مگر انھوں نے صاف کہا تھا کہ وہ ربر اسٹامپ صدر نہیں رہیں گی بلکہ فیصلہ لینے میں آزاد رہیں گی۔
حوالہ جات
بیرونی روابط

* صدر بھارت کی رسمی ویب گاہ
* سابق صدر بھارت پرتھیبا پاٹل کی رسمی ویب گاہ
* پرتیبھا ہاٹل کی دوسری ویب گاہ (www.pratibha patil.info)
*


|-


|-


زمرہ:1934ء کی پیدائشیں
زمرہ:اکیسویں صدی کی بھارتی خواتین سیاست دان
زمرہ:اکیسویں صدی کے بھارتی سیاست دان
زمرہ:اکیسویں صدی کے بھارتی معلمین
زمرہ:انڈین نیشنل کانگریس کے سیاست دان
زمرہ:بقید حیات شخصیات
زمرہ:بیسویں صدی کی بھارتی سیاست دان خواتین
زمرہ:بیسویں صدی کے بھارتی سیاست دان
زمرہ:بیسویں صدی کے بھارتی معلمین
زمرہ:بھارت کی ریاستی خواتین گورنر
زمرہ:بھارتی سیاست دان
زمرہ:بھارتی سیاسی خواتین
زمرہ:بھارتی صدور
زمرہ:خواتین سربراہ ریاست
زمرہ:خواتین صدور
زمرہ:دسویں لوک سبھا کے ارکان
زمرہ:ضلع جلگاؤں کی شخصیات
زمرہ:مراٹھی شخصیات
زمرہ:مہاراشٹر سے انڈین نیشنل کانگریس کے سیاست دان
زمرہ:مہاراشٹر سے راجیہ سبھا کے ارکان
زمرہ:مہاراشٹر سے لوک سبھا کے ارکان
زمرہ:کامنز زمرہ جس کا ربط ویکی ڈیٹا پر ہے
زمرہ:امراوتی کی شخصیات
زمرہ:راجیہ سبھا کی خواتین ارکان
زمرہ:راجسھتان کے گورنر
زمرہ:لوک سبھا کی خواتین ارکان
زمرہ:مہاراشٹر کے معلمین
زمرہ:ویکی ڈیٹا سے مختلف مختصر وضاحت
زمرہ:بیسویں صدی کے بھارتی قانون دان
طاسہ

طاسہ اصل میں RNase III خاندان سے تعلق رکھنے والا ایک رائبومرمرہ (ribo-nucle-ase) ہے جو ذوطاقین ارنا (dsRNA) اور پیش خرد ارنا یا miRNA کو چھوٹے ٹکڑوں میں کاٹتا ہے ۔ اسے انگریزی میں dicer کہا جاتا ہے۔ یعنی یوں سمجھا جا سکتا ہے کہ یہ ایک ایسا خامرہ ہے کہ جو ارنا سالمات کی طویل زنجیر کو کاٹ کاٹ کر چھوٹے چھوٹے ٹکڑے کر دیتا ہے، اس کے کیے ہوئے چھوٹے ٹکڑوں کی طوالت 20 تا 25 زوج قواعد اور یا نیوکلیوٹائڈ ہوا کرتی ہے جن میں عام طور پر '3 سرے پر دو زوج قواعد کا ایک تاقہ (overhang) پایا جاتا ہے۔ ان کٹے ہوئے چھوٹے ٹکڑوں کو بسیط متداخل ارنا (small interferring RNA) کہا جاتا ہے اور اس کا اختصار siRNA مستعمل ہے۔
ساحات

طاسہ کے سالمے میں دو اہم RNase III اور ایک پاز (PAZ) نامی ساحات (domains) ہوتی ہیں۔ اور طاسہ سالمے کی ان دونوں ساحات کے مابین فاصلے کا تعین وصیلہ حلز (connector helix) کے زاویئے پر منحصر ہوتا ہے، اسی فاصلہ سے اس خامرے کے کاٹے ہوئے ارنا (RNA) کے ٹکڑوں کی لمبائی کا تعین کیا جاتا ہے۔
دریافت

طاسہ کو سب سے پہلے Cold Spring Harbor Laboratory کے ایک تحقیقدان طالب علم Emily Bernstein نے دریافت یا شناخت کیا تھا اور اس کی یہ تحقیق 2001 میں طبی جریدہ نیچر میں شائع ہوئی تھی، اسی نے اس کا نام Dicer تجویز کیا تھا جس کی وجہ یہ تھی کہ اس کو اس کے افعال میں ذوطاقین ارنا کو طاس (dicing) کرنے کی سی مماثلت محسوس ہوئی تھی۔
افعال و راہ

طاسہ، آر این اے انٹرفیرنس راہ (RNA interference pathway) کے پہلے مرحلے کو حفز (catalyze) کرتا ہے اور ارنا مائلی سکوتی مختلط (RNA-induced silencing complex) کی تشکیل کرتا ہے۔ طاسہ کی ساخت کو سمجھنے کے بعد یہ بات سمجھنے میں بہت سہولت اور معاونت ملی کہ کس طرح خلیات اپنے افعال کے دوران سکوت وراثہ (gene silencing) کے عمل کو استعمال کرتے ہیں اور کس طرح صرف منتخب وراثوں کو ہی بند کردیتے ہیں جبکہ باقی وراثے اپنا فعل انجام دیتے رہتے ہیں، اس سلسلے میں Jennifer A. Doudna کے گروہ نے طاسہ کا ایک سہ ابعادی خاکہ مکمل طور پر تیار کیا اور یہ بات سامنے آئی کہ یہ محض ایک خامرہ ہی نہیں ہے بلکہ یہ دیگر تضبیطی افعال بھی انجام دیتا ہے۔ جب طاسہ، ارنا کی بڑی زنجیر یا سالمے کو چھوٹے قطعات میں شق کرتا ہے تو یہ چھوٹے قطعات آر این اے انٹرفیرنس راہ کا آغاز کرتے ہیں اور اسی راہ کے دوران سکوت وراثہ کا فیصلہ ہوتا ہے (حوالہ 5)۔
اہمیت

طاسہ چونکہ ارنا کی راہ کو (اور بالواسطہ طور پر سکوت وراثہ) کو تضبیط کرنے والا ایک سالمہ ہے لہذا اس کے استعمال کے امکانات لامحدود ہیں۔ اس کو نئی ادویات کی تلاش میں بھی استعمال کیا جا سکتا ہے اور وراثی معالجہ میں بھی۔ سکوت وراثہ کا عمل، اس قدر اہم ہے کہ اس کی مدد سے سرطان کے علاج کی جانب پیشرفت کے بہت سے امکانات ہیں، چونکہ سرطان میں ان وراثوں کو کہ جو وراثہ الورم کے طور پر کام کرتے ہیں یا وہ وراثے کہ جن کی تعبیر وراثہ کی مقدار سرطان کے مرض میں بڑھ جاتی ہے ان کو مخصوص انداز میں سکوت وراثہ کے عمل سے خاموش کیا جا سکتا ہے۔
حوالہ جات و بیرونی روابط


زمرہ:آر این اے انٹرفیرنس
زمرہ:لحمیات